google/wiki40b huggingface dataset:
Φρανκενστάιν Τζούνιορ

Πλοκή

Ο Δρ Φρέντερικ Φρανκενστάιν, ο εγγονός του Βίκτωρ Φρανκενστάιν, είναι ένας καθηγητής σε ένα κολέγιο ιατρικής στην Αμερική. Ο Δρ Φρανκενστάιν επίσης ισχυρίζεται πως το όνομά του προφέρεται Φρον-κεν-στίν (Fron-ken-steen), γιατί ντρέπεται για την καταγωγή του. Μια μέρα, μετά από μια διάλεξη, ο Δρ Φρανκενστάιν ειδοποιείται από τον δικηγόρο Χερ Φωλκστάιν πως έχει κληρονομήσει τον τίτλο ευγένειας από τον προπάππο του, τον Βαρόνο Μποφώρ φον Φρανκενστάιν, και την οικογενειακή κατοικία των προγόνων του, το κάστρο Φρανκενστάιν στην Τρανσυλβανία. Έτσι, ο Δρ Βαρόνος Φρέντερικ φον Φρανκενστάιν ταξιδεύει στην Τρανσυλβανία, και εκεί γνωρίζει τους δύο βοηθούς του στο εργαστήριο: την πανέμορφη Ίνγκα και τον καμπούρη Ίγκορ - που ισχυρίζεται πως το όνομά του προφέρεται Άιγκορ (Igor - Eye-gor). Μαζί με τον Άιγκορ και την Ίνγκα, ο Δρ Φρανκενστάιν γνωρίζει και την παρανοϊκή οικονόμο του κάστρου, την Φράου Μπλούχερ.
Μια νύχτα, ακολουθώντας μια μουσική βιολιού, περνά μέσα από το μυστικό πέρασμα της βιβλιοθήκης του δωματίου του και ανακαλύπτει το εργαστήριο και την προσωπική βιβλιοθήκη του παππού του. Μέσα στα βιβλία και τα έγγραφα της βιβλιοθήκης, ανακαλύπτει ένα χειρόγραφο εγχειρίδιο με τον τίτλο «Πώς τα κατάφερα, από τον Βίκτωρα Φρανκενστάιν», που εξηγεί πώς ο Βίκτωρ δημιούργησε το τέρας του Φρανκενστάιν, που το θεώρησε ζωή. Ο Φρέντερικ διαβάζει το βιβλίο και αποφασίζει να παραδεχτεί το όνομά του και να φτιάξει το δικό του τέρας. Έτσι, μετά από δύο κλοπές φρεσκοθαμμένου πτώματος και εγκέφαλου, ο Δρ Φρανκενστάιν φτιάχνει το τέρας και του δίνει ζωή. Όμως το τέρας δεν θα προκύψει όπως το ήθελε ο Φρέντερικ.
Χαράδρα (αρχαία πόλη)

Η Χαράδρα ήταν πόλη της αρχαίας Φωκίδας. Βρισκόταν σύμφωνα με τον Παυσανία στις όχθες του ποταμού Χάραδρου, παραπόταμου του Κηφισού, κοντά στο σημερινό χωρίο Μαριολάτα. Κατά τον Παυσανία η Χαράδρα ταυτίζεται με την Ομηρική πόλη των Παραποτάμιων, αλλά πιθανώς οι Παραποτάμιοι ήταν άλλη πόλη βρισκόμενη νοτιότερα στην περιοχή της Δαύλειας. Η πόλη βρισκόταν πολύ κοντά στα σύνορα των Φωκέων με την Δωρίδα και τους Οζολούς Λοκρούς. Το 395 π.Χ. η πόλη αυτή έγινε αιτία να ξεσπάσει πόλεμος μεταξύ των Φωκέων και των Λοκρών της Άμφισσας. Ήταν επίσης μία από τις πόλεις που κατέστρεψε ο Περσικός στρατός του Ξέρξη στο πέρασμά του από την Φωκίδα.
Γιουγκοσλαβική Αριστερά

Η Γιουγκοσλαβική Αριστερά ήταν πολιτικό κόμμα της Γιουγκοσλαβίας και της Σερβίας από το 1994 που ιδρύθηκε έως το 2003 που διαλύθηκε. Ιδρύθηκε σαν συνασπισμός 23 κομμάτων της αριστεράς με πρόεδρο τον Λιούμπισα Ρίστιτς και φυσικό ηγέτη την Μιριάνα Μάρκοβιτς σύζηγο του Σλόμπονταν Μιλόσεβιτς. Παρόλο που ήταν αριστερής ιδεολογίας στις τάξεις του είχε και οικολόγους αλλά και σοσλιαλδημοκράτες.
Στην ομοσπονδιακή εκλογή του 1996 σε συνασπισμό με το Σοσιαλιστικό κόμμα της Σερβίας κέρδισε τις εκλογές και εξέλεξε 9 βουλευτές και 1 ομοσπονδιακό υπουργό.
Στις βουλευτικές εκλογές του 2000 κέρδισε μόλις το 0,4% και έμεινε εκτός κοινοβούλιου. Στις εκλογές του 2003 κέρδισε το 0,09% των ψήφων.
Ρέγκιναρ Ε΄ του Μονς

Βιογραφία

Ήταν ο μόνος γιος του Ρέγκιναρ Δ΄ κόμη του Μονς και της Εντουίγκ της Γαλλίας, κόρης του Ούγου Καπέτου των Φράγκων.
Το 1013 απεβίωσε ο πατέρας του και τον διαδέχθηκε ως κόμης του Μονς. Νυμφεύτηκε την κόρη του Χέρμαν κόμη του Βερντέν. Απέκτησε το νότιο μέρος της επαρχίας της Βραβάντης π. το 1024.
Το 1039 απεβίωσε ο Ρέγκιναρ Ε΄ και τον διαδέχθηκε ο γιος του Χέρμαν, σύζυγος της Ριχίλντε. Ο Χέρμαν ήταν ο τελευταίος κόμης του Μονς από τον Οίκο του Ρέγκιναρ. Τον διαδέχθηκε η Ριχίλντα και ο 2ος σύζυγός της Βαλδουίνος ΣΤ΄ κόμης της Φλάνδρας.
Γιουκίκο Ινούι

Καριέρα

Κέρδισε δύο χάλκινα μετάλλια στους Ολυμπιακούς Αγώνες 2016, στο ντουέτο αλλά και το ομαδικό. 
Έχει κερδίσει συνολικά επτά χάλκινα μετάλλια στο Παγκόσμιο Πρωτάθλημα Υγρού Στίβου, με πιο πρόσφατο το 2019.
Γλυκιά Συμμορία

Πλοκή

Ο Αργύρης, ο πρόσφατα αποφυλακισμένος φίλος του Ανδρέας, η Μαρίνα και η Σοφία, αποτελούν μια παρέα που ζει σε μια μονοκατοικία. Έχουν φτάσει σ' ένα συναισθηματικό αδιέξοδο κι αναζητούν κάτι πάνω στο οποίο θα ακουμπήσουν, κάτι για το οποίο θα άξιζε ακόμα και να πεθάνουν. Σέρνοντας πίσω τους ένα πολυτάραχο παρελθόν, επιδίδονται σε παντοειδείς απρέπειες: τρώνε σε πολυτελή εστιατόρια χωρίς να πληρώνουν, κλέβουν τρόφιμα από σούπερ μάρκετ, ρούχα από καταστήματα, λίρες από χρηματοκιβώτια, λεφτά από φίλους, παίζουν σε πορνοταινίες (ο Ανδρέας κι ο Αργύρης) ή χρηματοδοτούν μια παράνομη αντιεξουσιαστική οργάνωση (η Σοφία).

Μουσική

Πρωτότυπη μουσική για την ταινία έχει γράψει ο Γιώργος Χατζηνάσιος. Στην ταινία χρησιμοποιείται επίσης  ως μουσική υπόκρουση το τραγούδι Sugar Time του 1958, σύνθεσης Charlie Phillips και Odis Echols, το τραγούδι του 1954, Mr Sandman των Chordettes καθώς και το τραγούδι «Γλυκιά Μαράτα» του 1940, σύνθεσης Λεό Ραπίτη σε στίχους Κώστα Κοφινιώτη και ερμηνεία της Κάκιας Μένδρη.

Διακρίσεις και βραβεύσεις

Τον Οκτώβριο του 1983, στο Φεστιβάλ Ελληνικού Κινηματογράφου Θεσσαλονίκης, η ταινία απέσπασε από τον Σύλλογο Κριτικών Κινηματογράφου το βραβείο Καλύτερης Ταινίας, παραγωγής, καλλιτεχνικού διευθυντή και σκηνογράφου, η ενδυματολόγος Μαρί-Λουίζ Βαρθολομαίου κέρδισε το βραβείο Καλύτερης Ενδυματολόγου, ο Ανδρέας Ανδρεαδάκης κέρδισε το βραβείο Καλύτερου Μοντέρ, ο Μαρίνος Αθανασόπουλος κέρδισε το βραβείο Καλύτερου Ηχολήπτη, ο Άρης Σταύρου κέρδισε το βραβείο Καλύτερου Κινηματογραφιστή, και ο Τάκης Σπυριδάκης κέρδισε το βραβείο Ειδικής Μνείας Καλύτερου Ηθοποιού. Το 2006, η Πανελλήνια Ένωση Κριτικών Κινηματογράφου επέλεξε την ταινία ως την έβδομη σπουδαιότερη στην ελληνική κινηματογραφική ιστορία.
Γκάνγκναμ (Σεούλ)

Το Γκάνγκναμ ή τρεις επαρχίες Γκάνγκναμ είναι η περιοχή των τριών «γκου» (πτέρυγες τοπικής αυτοδιοίκησης) στην Σεούλ στην Νότια Κορέα, γνωστές ως Γκάνγκναμ-γκου, Σότσο-γκου και Σόνγκπα-γκου, και συχνά αναφέρονται απλά ως Γκάνγκναμ. Το Γκάνγκναμ είναι Σινο-Κορεατικό τοπωνύμιο που σημαίνει «νότια του ποταμού». 
Αυτές οι περιοχές είναι γνωστές για τα ακριβά ακίνητά τους. Τα μέσα καλύπτουν συχνά την περιοχή όταν καλύπτουν ιστορίες σχετικά με τα ακίνητα. Η περιοχή έχει αναπτυχθεί πολύ γρήγορα με οργανωμένο τρόπο από την δεκαετία του 1970 από την κυβέρνηση και τώρα είναι σπίτι πολλών εταιρειών και στόχος επενδυτών ακίνητης περιουσίας. Οι κάτοικοι θεωρούνται πολύ εύποροι από τους κατοίκους της Νότιας Κορέας. Από το 2012 έχει γίνει πολύ γνωστή, λόγω του Gangnam Style, το οποίο είναι το δημοφιλέστερο τραγούδι στο YouTube έως σήμερα.
Μαξιμιλιανός της Σαξονίας (1870-1951)

Βιογραφία

Ήταν ο τρίτος γιος του Γεωργίου της Σαξονίας και της Μαρίας-Άννας των Βέττιν-Σαξονίας-Κόμπουρκ & Γκότα, κόρης του Φερδινάνδου Β΄ της Πορτογαλίας.
Γεννήθηκε στη Δρέσδη και απεβίωσε το 1951 στο Φρίμπουρκ της Ελβετίας σε ηλικία 81 ετών.
Δήμος Πετριτσίου

Δήμαρχοι

Την τελευταία τετραετία λειτουργία του δήμου, δήμαρχος διετέλεσε ο Βαγγέλης Παπάζογλου
Διοργανώσεις Ε.Π.Σ. Αθηνών 1989–90

Τα Αθηναϊκά τοπικά πρωταθλήματα Αθηνών της αγωνιστικής περιόδου 1989-90 διεξήχθησαν σε τρεις ομίλους (των 18 ομάδων έκαστος) για την πρώτη κατηγορία, τέσσερις ομίλους (των 17 ομάδων) στη δεύτερη και πέντε ομίλους (των 13-14 ομάδων) στην τρίτη κατηγορία. Συνολικά, στη διοργάνωση έλαβαν μέρος 188 σωματεία (54 στην Α΄, 68 στη Β΄ και 66 στη Γ΄Αθηνών).
Το πρωτάθλημα της Α΄ ΕΠΣΑ κατέκτησαν ο Ήφαιστος Περιστερίου στον Α΄ όμιλο, η Αγία Ελεούσα στο Β΄όμιλο και τα Μελίσσια στο Γ΄ όμιλο. Υπερπρωταθλήτρια αναδείχθηκε η Αγία Ελεούσα, έπειτα από αγώνες μπαράζ μεταξύ των τριών πρωταθλητών ομίλων.
Και οι τρεις πρωταθλητές κέρδισαν την άνοδο στη Δ΄Εθνική. Στη Δ΄ Εθνική ανέβηκε και ο Φοίνικας Καλλιθέας που επικράτησε στους αγώνες μπαράζ μεταξύ των δευτεραθλητών των τριών ομίλων.
Στους τέσσερις ομίλους της Β΄ Αθηνών τους τίτλους πήραν το Παλαιό Φάληρο, ο Πανθησειακός, ο Αχιλλέας Κάτω Αχαρνών και ο Υμηττός.
Κυπελλούχος ΕΠΣΑ για το 1990 αναδείχτηκε ο Χολαργός.
Κέρτεζη Αχαΐας

Ιστορία

Αναφέρεται σαν οικισμός για πρώτη φορά το 1402. Το όνομα Κέρτεζη πιθανότατα είναι αρβανίτικο και σημαίνει σκιερός τόπος.
Με το Β.Δ. της 20ης Ιανουαρίου του 1870 γίνεται πρωτεύουσα του Δήμου Καλλιφωνίας έως το 1912. Είχε 200 οικογένειες το 1899. Με το ΦΕΚ 256Α - 28/08/1912 αναγνωρίζεται ως ανεξάρτητη Κοινότητα του Νομού Αχαΐας και Ήλιδος. Με το ΦΕΚ 244Α - 04/12/1997 γνωστό σαν "Σχέδιο Καποδίστριας" καταργείται η Κοινότητα και γίνεται Δημοτικό Διαμέρισμα του Δήμου Καλαβρύτων. Από το 2011 βάσει της διοικητικής μεταρρύθμισης "Καλλικράτης" αποτελεί Τοπική κοινότητα του διευρυμένου Δήμου Καλαβρύτων.

Πολιτισμός

Στο χωριό καλλιεργούνται τα ονομαστά "κερτεζίτικα φασόλια". Με δεδομένο αυτό, τα τελευταία χρόνια διοργανώνεται στο χωριό από τον Πολιτιστικό Σύλλογο Κερτεζιτών Αθήνας "Ο Στριφτόμπολας" η λεγόμενη "Γιορτή Φασολάδας". Τα τελευταία χρόνια διεξάγεται επίσης στο χωριό η λεγόμενη "Γιορτή του Τσοπάνη".
Νεβένα Μπόζοβιτς

Βιογραφία

Γεννήθηκε και μεγάλωσε στο Κόσοβσκα Μιτρόβιτσκα, όπου και τελείωσε το σχολείο. Η Μπόζοβιτς σπούδασε μουσική στο Τμήμα Τεχνών στο Πανεπιστήμιο του Βελιγραδίου.

Μουσική καριέρα

Το 2007 η Νεβένα συμμετείχε στο σόου Izbor za dečju pesmu Evrovizije, τον εθνικό τελικό της Σερβίας για τον Παιδικό Διαγωνισμό Τραγουδιού της Eurovision με το τραγούδι "Piši mi" (ελληνικά : Γράψε μου). Την βραδιά του τελικού, κέρδισε την πρώτη θέση και πήγε στο Ρόττερνταμ της Ολλανδίας για να εκπροσωπήσει την Σερβία. Στις 8 Δεκεμβρίου κατέκτησε την τρίτη θέση με 120 βαθμούς και έγινε το καλύτερο αποτέλεσμα της Σερβίας στον διαγωνισμό.
Το 2009, μετά από ένα μικρό διάλειμμα από την μουσική, αποφάσισε να επιστρέψει και συμμετείχε στο σόου Sunčane skale με το τραγούδι "Ti" (ελληνικά : Εσύ).
Το 2012 η Νεβένα συμμετείχε στην σέρβικη εκδοχή του The Voice. Μετά από τρεις μήνες live shows, battles και challenges, η Νεβένα προκρίθηκε για τον τελικό όπου κατέκτησε την δεύτερη θέση μετά την Μίρνα Ραντούλοβιτς.
Το 2013, μαζί με την Μίρνα και την Σάρα, έχοντας και οι τρεις συμμετάσχει στο Prvi Glas, συμμετείχαν στο Beosong 2013 με το τραγούδι "Ljubav je Svuda" (ελληνικά : Η αγάπη είναι παντού). Το συγκρότημα κέρδισε την πρώτη θέση στο σόου με πάνω από 25,000 ψήφους και πήγε να εκπροσωπήσει την Σερβία στον Διαγωνισμό Τραγουδιού της Eurovision στο Μάλμε. Εκεί συμμετείχαν στον πρώτο ημιτελικό και κατέλαβαν την εντέκατη θέση, χάνοντας τον τελικό για έξι πόντους. Την ίδια χρονιά, τον Ιούλιο, παρουσίασε το νέο της single, που ονομαζόταν "Pogledaj me" (ελληνικά : Κοίταξέ Με). Στον Διαγωνισμό Τραγουδιού της Eurovision το 2005 στην Βιέννη, ήταν μια από τους πέντε κριτές για την Σερβία.
Το σινγκλ της 'Jasno mi je' (Μου είναι Σαφές ) βραβεύτηκε στην απονομή των μουσικών βραβείων του 2019. Έλαβε μέρος στον διαγωνισμό Beovizija 2019 με το τραγούδι, "Kruna" και αναδείχθηκε νικήτρια, κερδίζοντας την εκπροσώπηση της χώρας της στον Διαγωνισμό Τραγουδιού της Eurovision του 2019.
Σάο Νικολάου (νησί)

Γεωγραφία

Το Νησί Σάο Νικολάου έχει έκταση 338 τετραγωνικά χιλιόμετρα. Έχει μήκος 45 χιλιόμετρα και πλάτος 20. Το μεγαλύτερο υψόμετρο είναι 1.340 μέτρα και ψηλότερο σημείο το Όρος Γκόρντο. Άλλα μεγάλα βουνά είναι το Μπισσάου, 616 μέτρα και το Πίκο ντο Αλμπέρτο, 598 μέτρα.

Διοικητική διαίρεση

Το Νησί Σάο Νικολάου αποτελείται από δύο δήμους: τον Ριμπέιρα Μπράβα στα δυτικά και τον Ταρραφάλ ντε Σάο Νικολάου.

Ενορίες

Το Νησί Σάο Νικολάου συμπεριλαμβάνει τις τρεις από τις 32 ενορίες του Πράσινου Ακρωτηρίου:

Ιστορία

Το Νησί Σάο Νικολάου διαιρείτο σε έναν δήμο, τον Σάο Νικολάου. Από το 2005 και μετά διαιρείται σε δύο δήμους: τον Ριμπέιρα Μπράβα και τον Ταρραφάλ ντε Σάο Νικολάου.
Παπάρα

Παπάρα ονομάζεται είδος φαγητού της ελληνικής κουζίνας και διατροφική συνήθεια των Ελλήνων. Η παπάρα συνήθως σημαίνει ψωμί που μουλιάζει βουτηγμένο σε υγρά. Με το όνομα Ποπάρα αναφέρεται ως πιάτο στην Βουλγαρία, Σερβία, Μαυροβούνιο, Βόρεια Μακεδονία και Βοσνία με ψωμί βουτηγμένο κυρίως σε γάλα, βρασμένο πριν το σερβίρισμα.

Ελλάδα

Το ξερό ψωμί ή παξιμάδι βουτηγμένο σε γάλα τρώγεται συχνά σαν πρωϊνό, αν και τα τελευταία χρόνια έχει αντικατασταθεί από εμπορικά προϊόντα, όπως δημητριακά πρωϊνού.
Παπάρα λέγεται επίσης το λαδομπούκι, ψωμί που βουτιέται στο λάδι που μένει στη σαλάτα (ειδικά στη χωριάτικη). Η παπάρα στη σαλάτα θεωρείται ότι δεν είναι ιδιαίτερα ευγενική κίνηση, αλλά αποτελεί ιδιαίτερη γευστική εμπειρία, δεδομένου ότι συνδυάζει και το λάδι αλλά και το ζουμί της ντομάτας. Για βελτίωση της παπάρας, μπορεί κανείς να χρησιμοποιήσει και φέτα, πατώντας την με το πιρούνι, ώστε να ρουφήξει όσο το δυνατόν περισσότερο λάδι. Σε άλλες χώρες, η παπάρα δεν είναι απλώς «όχι ιδιαίτερα ευγενική», αλλά απορρίπτεται παντελώς ως ιδιαίτερη αγένεια.
Ruby MRI

Ο διερμηνέας της Ruby του Matz (Matz's Ruby Interpreter ή Ruby MRI, γνωστός και σαν CRuby) είναι η υλοποίηση αναφοράς της γλώσσας προγραμματισμού Ruby. Επειδή προς το παρόν δεν υπάρχει πρότυπο της γλώσσας Ruby, η υλοποίηση MRI θεωρείται το ντε φάκτο σημείο αναφοράς. Το εγχείρημα RubySpec έχει δημιουργήσει μια μεγάλη σουίτα δοκιμών που αντιστοιχεί στη συμπεριφορά των εκδόσεων 1.8.6/1.8.7/1.9 και προορίζεται για εργαλείο ελέγχου της συνέπειας μιας υλοποίησης με βάση το πρότυπο. Ο Ruby MRI 1.9.2 σχεδιάζεται ώστε να περάσει το RubySpec.
Τον Ιανουάριο του 2009, κυκλοφόρησε η έκδοση 1.9.1 της Ruby. Οι προγραμματιστές της περιέλαβαν την εικονική μηχανή του εγχειρήματος YARV, η οποία και ενσωματώθηκε στο βασικό δένδρο πηγαίου κώδικα της Ruby στις 31 Δεκεμβρίου του 2006 και κυκλοφόρησε σαν μέρος της Ruby 1.9.

Ιστορία

Ο Yukihiro Matsumoto ("Matz") άρχισε να δουλεύει στη Ruby στις 24 Φεβρουαρίου 1993, και κυκλοφόρησε την πρώτη δημόσια έκδοσή της το 1995. Η "Ruby" ονομάστηκε από έναν πολύτιμο λίθο λόγω κάποιου αστείου στο φιλικό κύκλο του Matsumoto σχετικά με το όνομα της γλώσσας προγραμματισμού Perl.
Η έκδοση 1.8 συντηρείται ακόμα και κυκλοφορούν εκδόσεις της (π.χ. έχουν κυκλοφορήσει εκδόσεις της 1.8.7 από τον Απρίλιο του 2008). Η έκδοση αυτή προσφέρει διορθώσεις λαθών αλλά και κάποιες βελτιώσεις στην ίδια τη γλώσσα.
Στην έκδοση 1.9.1 του διερμηνέα (ο κώδικας αποτελεί και τη βάση για την έκδοση 2.0) που κυκλοφόρησε στις 30 Ιανουαρίου 2009, προστέθηκε υποστήριξη για Unicode, ο YARV με νήματα πυρήνα (γνωστά και σαν "native threads")  και σημαντική βελτίωση στην ταχύτητα σε σχέση με την έκδοση 1.8.

Όροι άδειας λογισμικού

Ο διερμηνέας της Ruby και οι βιβλιοθήκες κυκλοφορούν με διπλές άδειες ελεύθερου λογισμικού και ανοιχτού κώδικα, την GPL και την Αδεια της Ruby (Ruby License).
Τζων Ρόνταμ Σπένσερ Στάνχοπ

Καλλιτεχνική πορεία

Ο Σπένσερ Στάνχοπ εξέθεσε για πρώτη φορά έργα του το 1859 στη Βασιλική Ακαδημία (Royal Academy) και αργότερα στη Πινακοθήκη Γκρόσβενορ (Grosvenor Gallery). Όπως οι φίλοι του καλλιτέχνες, είχε ιδιαίτερη συμπάθεια για τους απλούς ανθρώπους και συχνά επέλεγε τα θέματά του, απεικονίζοντάς τους στο χώρο της δουλειάς, αν και με ένα τρόπο εξειδικευμένο. Στο έργο του «Ημέρα μπουγάδας» (Washing Day) απεικονίζει γυναίκες να πλένουν τα ρούχα τους στην ακροθαλασσιά, ενώ οι άντρες τους ασχολούνται με το ψάρεμα.
Ο Σπένσερ Στάνχοπ είχε ιδιαίτερη αγάπη για το τοπίο της Τοσκάνης και την τέχνη της Φλωρεντίας, όπου έζησε τα τελευταία χρόνια της ζωής του. Η επίδραση των Φλωρεντινών καλλιτεχνών είναι φανερή στο μεγάλων διαστάσεων πίνακά του «Τα ύδατα της Λήθης στα Ηλύσια Πεδία» (1880, Πινακοθήκη Τέχνης, Μάντσεστερ). Εδώ μια πομπή ανθρώπων, κάποιων νέων και κάποιων γέρων, βαδίζει μέσα σ’ ένα τοπίο με γυμνούς βράχους προς το ποτάμι της λησμονιάς. Άλλοι είναι φοβισμένοι, άλλοι απελπισμένοι. Στην άλλη πλευρά του πίνακα, ξαναεμφανίζονται εξαγνισμένοι και αναγεννημένοι, χορεύοντας στα Ηλύσια Πεδία, ανάμεσα σε λουλούδια και δέντρα. Στο φόντο του πίνακα εικονίζεται η πόλη της Φλωρεντίας, στεφανωμένη με χρυσές ανταύγειες.
Σ’ ένα άλλο έργο του, τον «Πειρασμό της Εύας» (1877, Πινακοθήκη Τέχνης, Μάντσεστερ), απεικονίζει τον Όφη στον Κήπο της Εδέμ να ψιθυρίζει στο αυτί της γυμνής Εύας, καθώς αυτή προκλητικά στέκεται κάτω από το Δέντρο της Γνώσης. Το έργο αυτό δείχνει έντονη την επίδραση της Φλωρεντινής Σχολής ζωγραφικής.

Το αριστούργημα

Το αριστούργημα όμως του Σπένσερ Στάνχοπ είναι ο πίνακας «Έρωτας και Κόρη» (1877, Love and the Maiden), όπου ο θεός του έρωτα ξελογιάζει μια νεαρή κοπέλα σ’ ένα δάσος κοντά στην ακροθαλασσιά. Τα φυλλώματα και τα λουλούδια είναι τυπικά της προραφαηλιτικής τεχνικής. Το θέμα του πίνακα ανήκει στην αποκαλούμενη «αισθητική περίοδο» της ζωγραφικής, που σ’ αυτή πρωταγωνιστούσε ο προραφαηλίτης ζωγράφος Ροσέτι.

Σημαντικά έργα

Μεταξύ πολλών άλλων έργων του Σπένσερ Στάνχοπ, περιλαμβάνονται: «Πηνελόπη» (1849), «Ρομπέν των Μοντέρνων Καιρών» (1860), «Ιουλιέτα και η τροφός της» (εκθ. 1863), «Πρόκρις και Κέφαλος» (εκθ. 1872), «Νύχτα» (1878), «Η Σουλαμίτις» (περ. 1883), «Χάρος και Ψυχή» (περ. 1883), «Τα πεύκα του Βιαρέτζιο» (εκθ. 1888), «Φλώρα» (1889), «Η Φυγή» (περ. 1900) κ. ά.
Ελίζαμπεθ Τέιλορ

Βιογραφία

Γεννήθηκε στο Χάμστεντ του Λονδίνου από Αμερικανούς γονείς και η οικογένειά της επέστρεψε στις Η.Π.Α μετά το ξέσπασμα του Β' παγκοσμίου πολέμου, ενώ η Τέιλορ ήταν 7 χρονών. Ξεκίνησε την καριέρα της ως παιδί θαύμα το [[1943], με την ταινία Σιωπηλός κατήγορος. Συνέχισε να γυρίζει ταινίες και τη δεκαετία του πενήντα και αποτέλεσε τη μεγαλύτερη σταρ του αμερικανικού κινηματογράφου. Είχε προταθεί για βραβείο Όσκαρ 5 φορές και το έχει κερδίσει δύο, την πρώτη για την ταινία Ζήσαμε στην Αμαρτία του 1960 και τη δεύτερη για το Ποιος Φοβάται τη Βιρτζίνια Γουλφ; του 1966. Άλλες αξιόλογες ταινίες της είναι οι Μια θέση στον ήλιο του 1951, Ο Γίγας του 1955, Όσα δε σβήνει ο χρόνος του 1957, Λυσσασμένη Γάτα του 1958 και Ξαφνικά, Πέρυσι το Καλοκαίρι του 1959. Η ηθοποιός το 1959 ασπάστηκε τον ιουδαϊσμό.
Το Σεπτέμβριο του 1960, ερχόμενοι από τη Ρώμη, όπου είχαν πάει για την έναρξη των Ολυμπιακών Αγώνων, η Ελίζαμπεθ Τέιλορ και ο τέταρτος σύζυγός της, ο τραγουδιστής Έντι Φίσερ, επέλεξαν για διακοπές την Ελλάδα, όπου έκαναν κρουαζιέρα στο Αιγαίο Πέλαγος με το κότερο Μασκώτ, ελληνικής ιδιοκτησίας. Οι δημοσιογράφοι έφθασαν με βενζινάκατο στο κότερο και εκείνη από την κουπαστή, χαμογελώντας και ποζάροντας, δέχθηκε να απαντήσει λακωνικά και για λίγα λεπτά σε μερικές ερωτήσεις. 
Η Ελίζαμπεθ Τέιλορ παντρεύτηκε 8 φορές, εκ των οποίων τις δύο με τον Ρίτσαρντ Μπάρτον. Αγαπούσε πολύ τα κοσμήματα, τα αρώματα και ήταν διάσημη για τα βιολετιά της μάτια. Είχε αποκτήσει 2 γιους και 2 κόρες. Το ειδύλλιό της με τον Ρίτσαρντ Μπάρτον αποτελεί ένα απ' τα πιο αξιομνημόνευτα στην ιστορία του Χόλυγουντ. Η ηθοποιός πέθανε σε ιδιωτική κλινική του Λος Άντζελες από καρδιακή ανεπάρκεια σε ηλικία 79 ετών. Το Αμερικανικό Ινστιτούτο Κινηματογράφου την έχει κατατάξει έβδομη στη λίστα με τις 25 μεγαλύτερες σταρ όλων των εποχών.
Δημήτρης Πουλικάκος

Βιογραφία

Γεννήθηκε στην Αθήνα στις 21 Ιανουαρίου του 1943, επί της οδού Πατησίων, από σχετικά εύπορη αστική οικογένεια. Ο πατέρας του ήταν φημισμένος καρδιολόγος της εποχής και η μητέρα του επίσης γιατρός (μικροβιολόγος-βιοχημικός). Η αδελφή του πατέρα του ήταν σύζυγος του πολιτικού Παναγιώτη Κανελλόπουλου. 
Ο Δημήτρης Πουλικάκος συμμετείχε στην έκδοση του περιοδικού Πάλι μαζί με τους Νάνο Βαλαωρίτη, Παναγιώτη Κουτρουμπούση, Μαντώ Αραβαντινού, Κώστα Ταχτσή, Ανδρέα Εμπειρίκο, Γιώργο Μακρή κ.α., με δικά του κείμενα καθώς και μεταφράσεις. Για πολλά χρόνια έκανε ραδιοφωνικές εκπομπές, αυτοαποκαλούμενος "Θείος Νώντας" (έτσι τον αποκαλούσε και ο Παύλος Σιδηρόπουλος, τον οποίο ο ίδιος αποκαλούσε ανηψιό), σε διάφορους σταθμούς (ποτέ δεν χρησιμοποίησε το πραγματικό του όνομα σαν ραδιοφωνικός παραγωγός).
Υπήρξε μέλος του συγκροτήματος MGC, το οποίο οφείλει το όνομά του στον ηθοποιό Ντίνο Ηλιόπουλο, και αρχηγός του ροκ συγκροτήματος Εξαδάκτυλος και των Αχ-Βαχ (στους οποίους έπαιζαν εκτός των άλλων, μπάσο-φωνητικά ο Σταμάτης Σπανουδάκης και πλήκτρα ο Άλεξ Σπυρόπουλος, γνωστός από το αγγλικό συγκρότημα των δεκαετιών 1960-1970 Nirvana. Συνεργάσθηκε ως συνθέτης, εκτελεστής, παραγωγός και μουσικός με πολλούς άλλους Έλληνες rockers και συγκροτήματα (Θανάσης Γκαϊφύλλιας, Βλάσσης Μπονάτσος, Σταύρος Λογαρίδης, κ.ά.).
Έγινε γνωστός με τις εμφανίσεις του σε ταινίες και τηλεοπτικές σειρές από τη δεκαετία του 1970 έως και τη δεκαετία του 1990. Κυριότερες εμφανίσεις: Οι τεμπέληδες της εύφορης κοιλάδας (1978), Άρπα Κόλλα (1982), Ο δράκουλας των Εξαρχείων (1983), Βίος και Πολιτεία (1987), Made In Greece (1987), Το μετέωρο βήμα του πελαργού (1991), Θηλυκή Εταιρεία (1999), Σαπουνόπετρα (1995) κ.α. Οι κυριότερες τηλεοπτικές του εμφανίσεις είναι στις σειρές Οι Αυθαίρετοι (1989), Δύο Ξένοι (1997), Επτά Θανάσιμες Πεθερές (2008) κ.ά.

Συνεισφορά

Θεωρείται ένας από τους κυριότερους εκπροσώπους του ελληνικού ροκ. Ο δίσκος του Μεταφοραί Εκδρομαί Ο Μήτσος αποτελεί τον πρόδρομο της ελληνικής rock 'n roll δισκογραφίας. Η συναυλία του στα τέλη της δεκαετίας του '70 στου Ζωγράφου αποτελεί σταθμό στην ελληνική rock μουσική ιστορία.
Σύνδεσμος Ανεξαρτήτων (Νομός Τρικάλων)

Ο Σύνδεσμος Ανεξαρτήτων (νομός Τρικάλων) ήταν πολιτικό κόμμα της Ελλάδας. Έδρασε κατά την δεκαετία του 1920.
Το κόμμα συμμετείχε για πρώτη και τελευταία φορά σε εκλογική διαδικασία το 1926, όπου κέρδισε μια έδρα στις εθνικές εκλογές και το 0,4% των ψήφων. Ο μοναδικός βουλευτής ήταν ο ανεξάρτητος βουλευτής Ευθύμιος Ζούκας. Ωστόσο, το κόμμα δεν συμμετείχε σε κάποια άλλη εκλογική διαδικασία.
NGC 7479

Χαρακτηριστικά

Ο NGC 7479 έχει αναγνωριστεί ως γαλαξίας Σίφερτ τύπου 2 στον οποίο λαμβάνει χώρα αστρογόνος δραστηριότητα στον πυρήνα, στη ράβδο και στους εξωτερικούς βραχίονες. Διαθέτει μεγάλη ράβδο και δύο ασύμμετρους σπειροειδείς βραχιόνες, από τους οποίους ο δυτικός είναι ο ισχυρότερος. Υπάρχει μεγάλη ποσότητα μοριακού αερίου στη ράβδο και στην κεντρική περιοχή του γαλαξία, ενώ έχουν παρατηρηθεί λωρίδες σκόνης στη ράβδο. Σε αντίθεση με άλλους ραβδωτούς γαλαξίες στους οποίους η αστρογόνος δραστηριότητα λαμβάνει χώρα γύρω από τον πυρήνα και στα άκρα της ράβδου, στον NGC 7479 λαμβάνει χώρα σε όλο το μήκος της ράβδου, με τα αστέρια που την αποτελούν να δημιουργήθηκαν τα τελευταία 100 εκατομμύρια χρόνια.
Ένα ιδιαίτερο χαρακτηριστικό του γαλαξία είναι η ύπαρξη ενός ραδιοπίδακα ο οποίος κάμπτεται σε κατεύθυνση αντίθετη με τους βραχίονες του γαλαξία. Αυτή η αντίθετη φορά ίσως είναι αποτέλεσμα μιας πρόσφατης συγχώνευσης με ένα άλλο γαλαξία.
Ο NGC 7479 είναι απομονωμένος γαλαξίας.
Μπάτζος

Ο μπάτζος (και μπάτσος) είναι Ελληνικό λευκό, σκληρό αιγοπρόβειο τυρί, με προέλευση τη Δυτική Μακεδονία. 
Παράγεται από πρόβειο ή γίδινο μερικώς αποβουτυρωμένο γάλα, ή μίξη αυτών με αφαίρεση του 15% της κρέμας. Δεν έχει εξωτερική κρούστα και χαρακτηρίζεται από τρύπες στο εσωτερικό του. Εξαιτίας της χαμηλής λιπαρότητας διατηρείται στην άλμη, για να κρατιέται υγρό. Η γεύση του είναι υπόξινη και ελαφρώς πικάντικη και αλμυρή. Συχνα  πριν χρησιμοποιηθεί. 
Αρχικά παράγονταν στο Βόιο της Δυτικής Μακεδονίας και σήμερα έχει εξαπλωθεί σε όλη τη Δυτική και Κεντρική Μακεδονία και τη Θεσσαλία. Μπάτζος ονομάζονταν στην περιοχή του Βοΐου ο βοσκός που επιφορτιζόταν με το πήξιμο του γάλακτος. Θεωρείται ένα από τα αρχαιότερα Ελληνικά τυριά καθώς η παρασκευή του ξεκίνησε παράλληλα με την παρασκευή της φέτας. Επίσης, θεωρείται το παλαιότερο σκληρό τυρί, καθώς η μέθοδος παρασκευής του, είναι το αρχικό στάδιο, από το οποίο περνάει κάθε παρασκευή σκληρού τυριού, όπως η κεφαλογραβιέρα, το κεφαλοτύρι, το κασέρι κ.α.
Σήμερα προστατεύεται από την Ευρωπαϊκή Ένωση, ως προϊόν Προστατευόμενης Ονομασίας Προέλευσης στις περιοχές Δυτικής και Κεντρικής Μακεδονίας και Θεσσαλίας. Είναι ιδιαίτερα δημοφιλές στους Σαρακατσαναίους της Μακεδονίας. Λόγω τις ιδιαίτερης γεύσης του, συχνά αποτελεί συνοδευτικό μεζέ.
Σουπερκόπα ΜΧ

Ιστορία

Τον Ιούνιο του 2013, ο πρόεδρος της Λίγα ΜΧ, Ντέκιο ντε Μαρία, ανακοίνωσε ότι οι νικήτριες των Απερτούρα και Κλαουσούρα του Κόπα ΜΧ θα αντιμετωπίσουν ο ένας τον άλλον και ο νικητής θα προκριθεί στο Κόπα Λιμπερταδόρες του επόμενου έτους ως «Μεξικό 3».
Στις 20 Ιουνίου 2014 ανακοινώθηκε ότι οι δύο ομάδες θα έρχονταν αντιμέτωπες σε μια σειρά δύο αγώνων, με την ονομασία SuperCopa MX.
Το 2015 διεξήχθει μόνο αγώνας σε ουδέτερο γήπεδο, στο Toyota Stadium στο Φρίσκο, Τέξας, Ηνωμένες Πολιτείες, κάνοντας το Μεξικό το τέταρτο έθνος (μετά την Ιταλία, τη Γαλλία και την Τουρκία) και το πρώτο έθνος της Βόρειας Αμερικής που διοργάνωσε το Σούπερ Καπ στο εξωτερικό.